《次韵外舅黄虞卿为爱山园好八首 其五》
宋代·喻良能

为爱山园好，萧斋竹径通。疏帘捲雌霓，曲槛倚雄风。

爱酒杜陵老，煎茶桑苧翁。菟裘真得计，踪迹免飘蓬。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。